Es git verschiideni Däilgebiet vo dr Immunologii. D Immuunchemii undersuecht d Strukduur vo Antigeen, Antikörper und die chemische Grundlaage vo de Immuunreakzioone. D Immuungenetik undersuecht die geneetischi Wariabilidäät vo Immuunreakzioone, bzw. d Mechanisme zur Erzüügig vo Antikörper, T-Zäll-Rezeptoore und de Komplex, wo Antigeen bresentiere. D Immuunpathologii und die kliinischi Immunologii undersueche Stöörige vom Immuunsüstaem, wo zum Bispil im Fall vo Allergie, bi dr Bildig vo Tumoor und bi Autoimmunchrankhäite ufdräte.